Hendrik Juurikas

Hendrik Juurikas (17. juuni 1921 Tali vald Pärnumaa – 21. veebruar 2005 Võru) oli eesti muusikapedagoog, helilooja ja dirigent.

Enne Teist maailmasõda õppis ta Väimelas põllumajandust. 

1945. aastast töötas Võru kultuurimaja Kannel kunstilise juhi ja kammeransambli orkestrandina. Aastatel 1946–1963 juhatas ta Võru kultuurimaja estraadiorkestrit, 1947–2001 Võru puhkpilliorkestrit, 1963–1968 Võru bigbändi. Mängis Võru sümfooniaorkestris tšellot ja klarnetit, aastatel 1972–1994 oli ta sümfooniaorkestri peadirigent.Hendrik Juurikas 17. VI 1921 – 21. II 2005. Sirp, 25.02.2005

1950. aastate alguses töötas ka Võru III 7-klassilise Kooli muusikaõpetajana. 1956. aastal oli ta üks Võru Lastemuusikakooli asutajaid. Ta oli lastemuusikakooli esimene direktor, töötades sellel ametikohal 25 aastat, kuni 1981. aastani. Tema õpilasi on Peeter Saan ja Viljar Jõe.

1961. aastal lõpetas ta kaugõppes Tartu Muusikakooli klarneti erialal (Armond Pajo klassi) ja 1967. aastal Tallinna Riikliku Konservatooriumi puhkpillide dirigeerimise erialal (Elmar Peäske klassis).

Heliloojana on ta kirjutanud sümfoonilised teosed "Mälestusmägi" ja "Legend Verijärvest", teinud üle 400 orkestreeringu sümfoonia-, puhkpilli- ja estraadiorkestrile ning seadeid vokaalansamblitele.

Hendrik Juurikas oli Võrumaa laulupidude organisaator ja üldjuht. 

Hendrik Juurikas on maetud Võru linnakalmistule.Kalmistute register HAUDI

Tunnustus
1971 – Eesti NSV teeneline kultuuritegelane
1994 – Võru linna teenetemärk
2001 – Võru linna aukodanik

 Isiklikku 
Tema poeg oli Tiit Juurikas. Tema pojalapsed on Age Juurikas ja Raun Juurikas.Adams, Anne. Muusikud muusikast: Raun Juurikas. Kitarr, 22. november 2021.Suri Eesti muusik ja pedagoog, kelle lastest sirgusid edukad pillimängijad. Postimees, 17. september 2025.

Viited

Välislingid
Rahvusarhiivi fotode andmebaas FOTIS. Võru rajooni kultuurimaja estraadiorkestri dirigent Heino Pehk ja sümfooniaorkestri dirigent Hendrik Juurikas (fotograaf Valdur Vahi), 1966

Kategooria:Eesti muusikapedagoogid
Kategooria:Eesti dirigendid
Kategooria:Eesti heliloojad
Kategooria:Eesti Muusika- ja Teatriakadeemia vilistlased
Kategooria:Eesti NSV teenelised kultuuritegelased
Kategooria:Võru linnakalmistule maetud
Kategooria:Sündinud 1921
Kategooria:Surnud 2005